**«Жеті жұрттың тілін біл,өз тіліңді құрметте!»**

**Мақсаты:** Мемлекеттік тілдің маңызы туралы түсінік беру. Өлеңдер - мақалдар, билер, ойындар арқылы өтілетін шараның мәнін жеткілікті меңгерту. Сан ғасырлар бойы халықтың өзімен бірге жасасып, ұрпақтан - ұрпаққа мұра боп қалып жатқан ауыз әдебиетінің бай саласының бірі қазақ тілін ұрпақтың бойына сіңіре білуге және туған жерін сүюге, қадірлеуге, бағалап мақтан етуге тәрбиелеу.

**Көрнекілігі:** Қ. Р мемлекеттік рәміздері, мультимедиялық тақта, слайд шоу, шарлар, жалаушалар, музыкалық аппаратура, музыкалық аспаптар, тіл тақырыбына байланысты қанатты сөздер.

**Әдісі:** Сайыс түрінде.

**Барысы:**

Салтанатты әуен ойналады.

**Көрініс:** «**Сөз қадірін білейік»**

**Бағлан:** -Сүйінші, сүйінші,халайық! Сүйінші! Тіл мерекесі құтты болсын!

**Би:** «Ару қыздар» (қазақша би)

**Жүргізуші:**

Сәлеметсіздер ме, құрметті ата-аналар,апайлар! «Жеті жұрттың тілін біл,өз тіліңді құрметте!» атты сайысымызға қош келдіңіздер!

Қазақстан Республикасының Президенті Нұрсұлтан Әбішұлы Назарбаевтың халқына жолдаған жолдауында «Қазақстан Республикасының болашағы қазақ тілінде» деген болатын. Мемлекеттік тілді үйрену, білу, дамыту – баршамыздың міндетіміз. Отанымызды сүю, мәдениетіміз бен тілін білу және оларды қастерлеу қасиетті борышымыз.

**Жүргізуші:**

Алаулаған алабынан нұр тамып.

Қазақ елін бүкіл дүние жүр танып,

Көк байрағың желбірейді төрінде

Әнұраның тұр көгінде шырқалып.( Әнұран орындалады)

Мерекелік жылы лебізін білдіру үшін сөз балабақша меңгерушісі Эльмира апайға беріледі.

**Жүргізуші:**

-Ендеше сайысымызды бастайық! Алдарыңызда «Жұлдыз»ортаңғы тобымыздың балаларымен ата-аналарынан құралған «Айбын» және «Ұлан»тобы отыр.Сіздерге сәттілік!

**Сайыс 5 - кезеңнен тұрады.**

1 - кезең «Таныстыру»

2 - кезең «Бәйге» (сұрақ жауап)

3 - кезең «Кім зерек»

4 - кезең «Мақал - мәтелдер» (сөзді үш тілде айту)

5 - кезең «Сөз тапқанға қолқа жоқ»

Әр кезең бойынша сайыскерлердің жауап берулеріне байланысты 1 - 5 ұпайлармен бағаланады.

Сайысымызды әділ бағалайтын әділқазы алқаларымен таныстыру.

1. Балабақша меңгерушісі Эьмира апай
2. Ауылдық кітапхана меңгерушісі Әйгерім апай
3. Ата-ана Рәзия апа

**Жүргізуші:**

Беташарын сайысымыздың бастайық,

Көрерменді бір серпілтіп тастайық.

Таныстырсын сайыскерлер өздерін,

Өнеріне ду қол соғып қостайық.

**1 - кезең:** Сайыскерлер өздерін таныстырады.

**2 - кезең «Бәйге»** бұл бөлімде сайыскерлер қойылған сұрақтарға нақты әрі тез жауап берулері тиіс.

**1-топ:**

**Ата-анаға:**

1. Қ. Р «Тіл туралы заңы» қай жылы шықты? (1997 ж 11 - шілде)

**Балаға:** Сендер қандай Республикада тұрасыңдар?Елбасымыз кім?

Тіл мерекесі жөнінде қандай тақпақ білесіңдер?

**2-топ**

**Ата-анаға:** Тіл мерекесі нақты қай күн? (22 - қыркүйек)

**Балаға:** Біздің ұлтымыз қандай?Тіліміз қандай?Тіл мерекесіне арналған тақпақтарыңды айтыңдаршы.

**Жүргізуші:** Қуан халқым, күшіне енді «Тіл заңы»

«Сүйінші» деп ақын ұлың жырлады.

Ел елдігі бағаланар тілімен,

Сол арқылы құлпырады гүл бағы.

Сайысымыздың келесі **3 - ші бөлімі «Кім зерек»** деп аталады.

**1-топ:**

**Ата-анаға:**

**Қ. Мырзалиев «Ана тілің арың бұл»**

«Ана тілің – арың бұл»

Ұятың боп тұр бақта.

Өзге тілдің бәрін біл

Өз тіліңді құрметте.

**Мұқағали Мақатаев «Үш бақытым»**

Ең бірінші бақытым - халқым менің,

Соған берем ойымның алтын кенін.

Ол бар жерде мен бармын, қор болмаймын,

Қымбатырақ алтыннан нарқым менің.

**2-топ**

**Ата-анаға:**

**Абай «Ғылым таппай мақтанба»**

Тілеуің өмірің алдыңда

Оған қайғы жесеңіз,

Өсек, өтірік, мақтаншақ,

Еріншек бекер мал шашпақ -

Бес дұшпаның білсеңіз.

**Махамбет «Мен, мен едім мен едім»**

Мен, мен едім мен едім,

Мен нарында жүргенде

Екі тарлан бөрі едім.

Қай қазақтан кем едім.

**Екі топ балаларына:**

Мультимедиялық тақтадан жануардың суреті беріледі сол суретке қарап, бала жануардың атын үш тілде атайды.

Жылқы- Лошадь-Horse( хорс)

Түйе-Верблюд-Camel (камел)

Сиыр-Корова-Cow (кау)

Қой-Баран-Sheep (шип)

Ешкі-Коза-Goat (гәут)

**Жүргізуші: 4 - бөлім: «Сөз - мәйегі - мақал» деп аталады.**

**1-топ:**

**Ата-анаға:**

**А)** Жүз теңгең болғанша

Жүз .......болсын. **Дос-Друг-Friend (френд)**

Б)…….алма, Білім-ал  **Алтын-Золото-Gold (голд)**

**2-топ**

**Ата-анаға:**

А).......басы-бұлақ,сөздің басы-құлақ. **Су-вода-Water (уате)**

Б)Көз қорқақ,......батыр  **Қол-рука-Hand (хәнд)**

**Жүргізуші:**

Ана тілім - күшім менің қуатым,

Жырым сендік жүрегімнен туатын.

Тауысар ма ырысыңды, қорыңды.

Тізерлесіп қатар жазса мың ақын - деп сайысымыздың соңғы бөліміне де келіп жеттік. **Бұл 5 - бөлім:«Сөз тапқанға қолқа жоқ» деп аталады.**

**Бұл бөлімде «ТІЛ» сөзін кездестіре отырып,сөйлем құрау.**

**Хор: «Ана тілім»**

**Жүргізуші:**Міне сайысымызда өз мәресіне таяп қалды. Терең ойды аядай қалыпқа сыйғызып, «Тоқсан ауыз сөздің тобықтай түйінін» жинақтап, сайысымызды қорытындылап жеңімпаз топты анықтау үшін қазылар алқасына сөз кезегін береміз.(Әділқазы алқалары жеңімпазды анықтайды, сайысқа қатынасқан топтарды марапаттайды)